ગત સરકારમાં રાજેન્દ્રભાઈ ત્રિવેદી, રાજ્યકક્ષાના મંત્રી હોવાછતાં મુખ્યમંત્રી વિજયભાઈ રૂપાણીના નેતૃત્વમાં નવી સરકાર અસ્તિત્વમાં આવી ત્યારે નવા મંત્રીમંડળમાં તેમને કે વડોદરાના એકપણ ધારાસભ્યને સામેલ કર્યા ન હતા. તે વખતે ક્ષણિક ગણગણાટ પણ થયો હતો પરંતુ મુખ્યમંત્રીના નિક્ટતમ સૂત્રોના સંકેત એવા હતા કે, આ વખતે વડોદરાના રાવપુરના ધારાસભ્ય રાજેન્દ્ર ત્રિવેદીને જ આ પદ સોંપાશે. સામાન્ય રીતે વિધાનસભાના અધ્યક્ષ પદે શાસક પક્ષના સિનિયર અને સર્વ માન્ય હોય તેવા ધારાસભ્યને મૂકાતા હોય છે. આ વખતે રમણલાલ વોરા ચૂંટણી હારી ગયા છે એટલે આ વખતે રાજેન્દ્રભાઈ ત્રિવેદીને આ પદ સોંપાશે તે લગભગ નિશ્ચિત છે.